În societate trebuie să urmăm legi care menţin ordinea.
Ştiaţi că toată materia chimică e guvernată de anumite legi?
De fapt, putem descrie aceste legi uitându-ne la relaţii.
Nişte legi mai uşoare, pentru început, sunt cele care guvernează gazele.
În 1662, **Robert Boyle** şi-a dat seama că gazele aveau un comportament interesant
când le punea în containere şi le schimba volumul.
Luaţi o sticlă goală şi astupați-o cu un capac.
Strângeţi sticla şi ce se întâmplă?
Presiunea din interiorul sticlei creşte când dimensiunea containerului scade.
Puteţi strânge containerul atât de mult încât gazele din interior vor opune rezistență mâinii.
Se numeşte proporţie inversă şi variază în aceeași măsură pentru fiecare gaz.
Legea lui Boyle permite chimiştilor să prezică volumul oricărui gaz la orice presiune dată
fiindcă relaţia e mereu aceeași.
În 1780, **Jacques Charles** a remarcat o altă o relaţie: între gaze şi temperatura lor.
Dacă aţi văzut vreodată un balon de agrement cu aer cald, aţi văzut această lege în acţiune.
Când baloanele sunt dezumflate, sunt plate.
În loc să sufle ca într-un balon de petrecere ei folosesc o flacără imensă pentru a încălzi aerul din interiorul balonului.
Pe măsură ce aerul se încălzeşte, balonul începe să se umfle, în timp ce volumul gazului creşte.
Cu cât e mai fierbinte gazul, cu atât mai mare e volumul. Aceasta e **legea lui Charles**.
Remarcaţi că legea lui Charles e diferită de legea lui Boyle.
Legea lui Charles e o relaţie directă.
Temperatura creşte --> volumul crește.
A treia lege e de asemenea uşor de demonstrat.
Când umfli baloane de gumă volumul creşte.
Pe măsură ce sufli, forţezi tot mai multe particule de gaz să intre din plămâni în balon.
Aceasta cauzează volumul balonului să crească. Asta e **legea lui Avogadro**.
Pe măsură ce numărul particulelor de gaz creşte,
creşte şi volumul.
Dacă adaugi prea multe particule, ei bine, ştii ce se întâmplă.
Legi există peste tot, chiar şi în cele mai mici particule de gaz.
Dacă le comprimi, presiunea creşte pe măsură ce particulele sunt adunate împreună.
Volum mic înseamnă presiune mare fiindcă acele particule împing înapoi.
Pe măsură ce temperatura creşte, gazele tind să se depărteze unele de altele şi volumul creşte de asemenea.
În fine, dacă adaugi gaz într-un container extensibil, volumul containerului se extinde.
Dar fii atent, nu adăuga prea mult pentru că vei sfârşi cu un balon spart.